Kedves Karvezető Testvéreim, Barátaim!

Nagy szeretettel köszöntök Mindenkit! Feszült figyelemmel kísértem/tük a REND szervezési folyamatát. Március 2-án, személyesen jártam Őriszentpéteren, majd hivatalos levélben megkerestem püspök urat. Levelemre gyors választ kaptam, a március 11-én tartott REND megbeszélésen a kórustalálkozóra vonatkozó tudnivalók is tisztázódtak. E tudnivalókat már püspök úrtól írásban meg is kaptam, így szeretettel továbbítom.

Tisztába vagyok a naptári viszonyokkal és magam is szervezőként tudom, mit jelent ez karvezetőknek, kórusoknak – kórustagoknak egyaránt.

Tekintettel arra, hogy semmi szándékosság nem volt a késedelmes megkeresés mögött – inkább csak a kórustalálkozók hagyományának nem ismerete – így szeretnék mindenkit arra kérni, hogy az előttünk álló szolgálatot tartsuk szem előtt és a kórusvezetők sokszor jól vizsgázott professzionizmusával vegyük kézbe együtt a 2014. évi REND kórustalálkozó ügyét!

Az előzetes jelentkezési lapot lenne fontos mielőbb küldeni, a pontosított táblázatot, ha már kaptam létszámot, még lehet alakítani menet közben is, a visszajelző kórusvezetőket folyamatosan fogom tájékoztatni.

Ezt a pár sort a karvezetőknek szántam és alább a levél, amit kóruspróbán felolvashattok vagy körbe adhattok.

Kedves Karvezető Testvérem és Énekes Testvéreim!

Az idő gyorsan repül, néhány hónap és itt a 2014-es REND Kórustalálkozó! Helyszín: Őriszentpéter. Időpont: július 5. szombat, 11 órától. Helyszín továbbá: a Református templom. Átöltözés, beéneklés a szemben lévő kis iskolában lehetséges. Az éneklés rendjére vonatkozóan: az éneklő kórus a főbejárat felé levonul, a várakozó a gyülekezeti terem felől érkezik és egyidejűleg a másik kórus levonulásával megkezdi felvonulását. Szeretnék minden kórust megkérni ara, hogy gondoskodjon 1 emberről, aki bemondja, mit énekel a kórusa. (semmi szöveg nem kell, csak a műsor elmondása) Ezt azért kérem, mert így nem fordulhat elő az, hogy egyes kórusok műsorát ismerjük, másokét nem tudjuk bemondani☺

A korábbi találkozók rendje szerint, az éneklési idő most is 8 perc, + a fel-levonulás, + a műsor bemondása.

Ez nagyjából 10 perc. Úgy számolunk, hogy óránként 5 kórus énekel, minden óra 50-től egészig „közös éneklés” lesz. Ha véletlen csúszás adódna, akkor ezt a közös éneklés idején tudjuk korrigálni. Így 17 óráig 30 kórus éneklését tudjuk meghallgatni. (ha lesz annyi kórus).

A templomban van orgona, de fenn a karzaton, nem igazán jó kölcsönös láthatósággal. Szeretném kérni, ha valakinek volna hangszerigénye, akkor jelezze. Helyi felajánlásból egy Corg Trinity szintetizátor van (interneten rá lehet keresni, hogy ez mekkora). Ha esetleg ennél komolyabb hangszerre volna szükség jelezzétek, de ígérni ebben én semmit nem tudok, csak hogy továbbítom a kérést.

Szombaton a korábbi REND-ek szokása szerint, lesz egy rövid összkar (közös éneklés), a kottákat a jelentkező kórusoknak fogom küldeni. A szombaton éneklő kórustagok, az eddigi szokás szerint 1 étkezési jegyet kapnak a Kerülettől szombat ebédre. A szombati záró istentiszteleten – ugyancsak a korábbi szokásoknak megfelelően – az összkar énekléssel szolgál.

VASÁRNAP: Vasárnap délelőtt lesz REND-istentisztelet. A REND-kórus szolgálatára is számítanak. Bázis kórusként a közeli kórusokat mindenképpen elvárjuk, akiknek nem kell külön szállást igényelni☺ Némi nehézséget okoz az a sajnálatos helyi adottság, hogy szállás csak Körmenden, vagy Zalaegerszegen Kollégiumokban van a környéken. Püspök úr azt ajánlotta fel, hogy 50 fő szállítását és szállását tudja megoldani az Egyházkerület. EZÉRT azt szeretném kérni, hogy legyetek kedvesek minél előbb felmérni, hogy kórusotokból kik és hányan tudnak maradni. Erre küldök egy táblázatot, amit pontosan igyekezzünk kitölteni, mert utólag elég nehéz változtatni (pl. a női-ffi szállásarányok stb). Fontosak lesznek a szólamarányok is, ezért a kórustag szólamát is kérjük a megfelelő helyen feltűntetni. Vasárnap a reggelit mindenki maga oldja meg, ebédjegyet kapnak az istentiszteleten éneklők.

Vasárnapi REND-kórusba jelentkezők névsora

|  |  |
| --- | --- |
| Szoprán | Alt |
|  |  |
| Tenor | Basszus |
|  |  |

Szállást igénylő kórustagok:

|  |  |  |
| --- | --- | --- |
| Nő | Ffi | Házaspár |
|  |  |  |
|  |  |  |
|  |  |  |
|  |  |  |
|  |  |  |

Szeretettel kérem a legfontosabb információk mielőbbi visszajelzését (legkésőbb ápr. 15-ig) ÍRÁSBAN, főleg a vasárnapra vonatkozó információkat, mert ha az 50 fős keret megtelt, már csak saját autóval és szállásfoglalással lehetséges a vasárnapi kórusban énekelni. (Ha egy kóruson belül vannak bizonytalankodók, a biztosat jelentsétek le és utólag is fel tudjuk venni, ha van hely a még bizonytalan kórustagot)

KÉRÉS továbbá: A korábbi évekből örökölt címlistámat használom. Ha megkérhetnélek Benneteket, saját egyházmegyéteken belül vagy ismerettségi körötökön belül ellenőrizzétek, hogy minden kórus valóban kapott-e meghívást. Ha nem, küldjétek tovább a levelet, hogy minél előbb célba érjen az információ.

Ha KÉRDÉS van, legegyszerűbben e-mailben tudjátok megtenni: a turbucz9@gmail.com címen. Ha nagyon sürgős, akkor a 30/335-87-43-as telefonszámon kereshettek, de tanítási időben csak korlátozottan vagyok „telefonközelben”.

Mindenkinek áldott felkészülést kívánok, szeretettel: Szabó Virág